smcproject/ml-wiki-sentences huggingface dataset:
അവിടെ പന്ത്രണ്ട് വർഷക്കാലം ക്ലാസിക്കുകൾ, മധ്യകാല, ആധുനിക തത്ത്വശാസ്ത്രം, സൗന്ദര്യശാസ്ത്രം എന്നിവ പഠിപ്പിച്ചു.
അവളുടെ അധ്യാപന ജീവിതകാലത്ത്, സിദ്ധാന്തത്തിലും പ്രയോഗത്തിലും അവൾ പ്രതിബദ്ധതയുള്ള ഒരു ഫെമിനിസ്റ്റായിരുന്നു.
അവർ സെർബിയൻ വിമൻസ് ലീഗ് ഫോർ പീസ് ആൻഡ് ഫ്രീഡം, വിമൻസ് മൂവ്‌മെന്റ് അലയൻസ് അംഗവും, 1920 മുതൽ 1938 വരെ പ്രസിദ്ധീകരിച്ച രാജ്യത്തെ ആദ്യത്തെ ഫെമിനിസ്റ്റ് ജേണലായ "ദി വിമൻസ് മൂവ്‌മെന്റ്" (Ženski pokret) യുടെ എഡിറ്ററുമായിരുന്നു.
അക്കാലത്ത് ബ്രിട്ടാനിക്ക എൻസൈക്ലോപീഡിയ ബ്രൂണോയുടെ തത്ത്വചിന്തയുടെ പ്രധാനപ്പെട്ടതും പലപ്പോഴും അവഗണിക്കപ്പെട്ടതുമായ ഒരു വശത്തെക്കുറിച്ച് ആധികാരിക കൃതിയായി 1924-ൽ പാരീസിൽ ഫ്രഞ്ച് ഭാഷയിൽ എഴുതിയ ബ്രൂണോയുടെ മെറ്റാഫിസിക്കൽ ആൻഡ് ജ്യോമെട്രിക്കൽ ഡോക്ട്രിൻ തന്റെ പഠനത്തെ ഉദ്ധരിച്ചു.
അവളുടെ പിരിച്ചുവിടൽ ബുദ്ധിജീവികൾക്കിടയിൽ ബെൽഗ്രേഡിൽ ഗണ്യമായ പ്രതിഷേധത്തിന് കാരണമായി.
അവളെ പിന്തുണച്ച് നിരവധി ആളുകൾ സംസാരിച്ച ഒരു പൊതുയോഗത്തിൽ, നിയമ പ്രൊഫസർ ജിവോജിൻ എം. പെരിക്, കവികളായ റസ്റ്റ്കോ പെട്രോവിച്ച്, സിമ പാണ്ഡുറോവിച്ച് എന്നിവരായിരുന്നു ഏറ്റവും പ്രമുഖ പ്രഭാഷകർ.
അവലംബം ഗ്രന്ഥസൂചിക Brunovo ucenje o najmanjem, Vreme, 1922 Star grcka atomistika, Ujedinjenje, 1927 La doctrine metaphysique de Bruno, Paris/Belgrade, 1933, published in English: The metaphysical and Geometric doctrine of Bruno, Translated by George Vid Tomashevich , St. Louis, Mo: W. H. Green, 1972 Sama pod suncem, 1939 Braca Eutidem i Dionisodor
കൗച്ചിംഗ് (നേത്ര ശസ്ത്രക്രിയ) ഇംഗ്ലീഷ് വിലാസം https://ml.wikipedia.org/wiki/Couching_(ophthalmology) തിമിരത്തിനുള്ള "കൗച്ചിംഗ്" ടെക്നിക് ചെയ്യുന്ന ഇന്ത്യൻ ഡോക്ടർമാരുടെ വെൽക്കം കളക്ഷൻ ചിത്രീകരണം.
രേഖപ്പെടുത്തപ്പെട്ട ആദ്യത്തെ തിമിര ശസ്ത്രക്രിയയാണ് കൗച്ചിംഗ് .
തിമിരം കണ്ണിന്റെ ലെൻസിനെ ബാധിക്കുന്ന മൂടൽ ആയതിനാൽ, കാഴ്ച മെച്ചപ്പെടുത്താൻ ലെൻസിനെ ഡിസ്ലോഡ്ജ് ചെയ്യുന്ന ഒരു സാങ്കേതികതയാണ് കൗച്ചിംഗ്.
ആധുനിക തിമിര ശസ്ത്രക്രിയയുടെയും പാർസ് പ്ലാന വിട്രെക്ടോമിയുടെയും മുൻഗാമിയാണ് ഇത്.
“കൗച്ചിംഗ്” (ലെൻസ് ഡിപ്രഷൻ) മുഖേനയുള്ള തിമിര ശസ്ത്രക്രിയ, ഏറ്റവും പഴയ ശസ്ത്രക്രിയകളിൽ ഒന്നാണ്.
മൂർച്ചയുള്ള ഉപകരണം ഉപയോഗിച്ച് മൂടിക്കെട്ടിയ ലെൻസിനെ കണ്ണിന്റെ ഉള്ളിലേക്ക് തള്ളിവിടുന്നതാണ് സാങ്കേതികത.
ഒരുപക്ഷേ ഹമ്മുറാബി കോഡിന്റെ (ബിസി 1792-1750) ലേഖനങ്ങളിൽ പരാമർശിച്ചിരിക്കുന്ന രീതിയായ ഈ നടപടിക്രമം കൃത്യമായി വിശദീകരിച്ചിട്ടുള്ള ആദ്യ ഗ്രന്ഥം പുരാതന ഇന്ത്യൻ ശസ്ത്രക്രിയാ വിദഗ്ധനായ സുശ്രുതൻ്റെ വൈദ്യശാസ്ത്രഗ്രന്ഥമായ “സുശ്രുത സംഹിത, ഉത്തർ തന്ത്രം” (ബിസി 800) (ഡ്യൂക്ക്-എൽഡർ, 1969; ചാൻ, 2010) ആണ്.
അന്നുമുതൽ ഈ നടപടിക്രമം ലോകമെമ്പാടും വ്യാപകമായിരുന്നു.
ചൈന , യൂറോപ്പ് , ആഫ്രിക്ക എന്നിവിടങ്ങളിൽ ഇത് വ്യാപകമായി നടന്നിരുന്നുവെന്ന് തെളിവുകൾ വ്യക്തമാക്കുന്നു.
എ ഡി പത്തൊൻപതാം നൂറ്റാണ്ടിനുശേഷം, ആധുനിക തിമിര ശസ്ത്രക്രിയ (ലെൻസിന്റെ ഇൻട്രാ ഒക്കുലാർ എക്സ്ട്രാക്ഷൻ (1748)) രീതി വികസിച്ചപ്പോൾ, കൗച്ചിങ്ങ് രീതി ക്രമേണ ഇല്ലാതായി.
ആധുനിക ശസ്ത്രക്രിയയ്ക്ക് എത്തിപ്പെടാൻ ബുദ്ധിമുട്ടുള്ളതോ പരമ്പരാഗത ചികിത്സകളെ ആശ്രയിക്കാൻ ജനസംഖ്യ ഇഷ്ടപ്പെടുന്നതോ ആയ ചില വികസ്വര രാജ്യങ്ങളിൽ കൗച്ചിംഗ് ആധുനിക കാലത്തും തുടർന്നിരുന്നു.
സബ്-സഹാറൻ ആഫ്രിക്കയിലാണ് ഇത് സാധാരണയായി ചെയ്തിരുന്നത്.
ആധുനിക തിമിര ശസ്ത്രക്രിയയേക്കാൾ മാലിയിൽ ഇത് കൂടുതൽ പ്രചാരത്തിലുണ്ടായിരുന്നു, രണ്ട് രീതികളുടെയും ചിലവ്  സമാനമാണെങ്കിലും, കൗച്ചിങ്ങിന് വളരെ മോശമായ ഫലങ്ങൾ ആണ് ഉള്ളത്.
ബർകിന ഫാസോയിൽ , ഭൂരിഭാഗം രോഗികൾക്കും തിമിരത്തിന്റെ കാരണങ്ങളെക്കുറിച്ച് അറിയില്ല എന്ന് മാത്രമല്ല ഇത് വിധി മൂലമാണെന്ന് വിശ്വസിക്കുകയും ചെയ്തു.
നേത്രരോഗവിദഗ്ദ്ധരല്ല, മറിച്ച് പ്രാദേശിക രോഗശാന്തിക്കാരോ "മന്ത്രവാദികളോ" ആണ് ഇന്നത്തെ കാലത്ത് കൗച്ചിംഗ് ചെയ്തിരുന്നത്.
മുള്ളോ സൂചിയോ പോലുള്ള മൂർച്ചയുള്ള ഉപകരണം ലിംബസിനടുത്തുള്ള കോർണിയയുടെ അറ്റത്ത് അല്ലെങ്കിൽ സ്ക്ലീറയിലൂടെ കണ്ണിൽ തുളച്ചുകയറ്റി അതാര്യമായ ലെൻസ് താഴേക്ക് തള്ളി, വെളിച്ചം കണ്ണിലേക്ക് പ്രവേശിക്കാൻ അനുവദിക്കുന്നു.
രോഗികൾക്ക് ആകൃതികളോ ചലനങ്ങളോ തിരിച്ചറിയാൻ പറ്റുന്ന സമയത്ത് നടപടിക്രമം നിർത്തുന്നു.
രോഗിയുടെ കണ്ണിൽ ലെൻസ് ഇല്ലാത്തതിനാൽ ( അഫേകിക് ) കാഴ്ചക്ക് ശക്തമായ പോസിറ്റീവ് പവർ തിരുത്തൽ ലെൻസ് ആവശ്യമാണ്.
വലിയ തോതിൽ മോശം ഫലങ്ങളുള്ള  വിജയിക്കാത്ത സാങ്കേതികതയാണ് കൗച്ചിംഗ്.
ഒരു ചെറിയ ശതമാനം രോഗികൾക്ക് പ്രകാശവും ചില ചലനങ്ങളും തിരിച്ചറിയാനുള്ള കഴിവ് കിട്ടിയേക്കാം, എന്നാൽ 70% ത്തിലധികം പേരും പൂർണ്ണമായും അന്ധരാവും.
ദ്വിതീയ ഗ്ലോക്കോമ , ഹൈഫീമ, ഒപ്റ്റിക് അട്രോഫി എന്നിവ മറ്റ് സങ്കീർണതകളാണെന്ന് ഒരു നൈജീരിയൻ പഠനം തെളിയിച്ചു.
ആധുനിക തിമിര ശസ്ത്രക്രിയയുമായി താരതമ്യപ്പെടുത്താവുന്ന ഒരു ശസ്ത്രക്രിയ രീതിയേ അല്ല കൗച്ചിങ്ങ്.
കൊരടാവ് ഇംഗ്ലീഷ് വിലാസം https://ml.wikipedia.org/wiki/Koradavu
പ്രാചീന കാലത്ത് ദണ്ഡന രീതി നടപ്പാക്കാൻ ഉപയോഗിച്ചിരുന്ന ആയുധമാണ് കൊരടാവ് .
കട്ടിയായ തുകൽ മിടഞ്ഞുണ്ടാക്കുന്ന ഒരു ദണ്ഡനോപകരണമാണിത്.
മുക്കാലിയിൽ കെട്ടി അടി വിധിച്ചാൽ കവഞ്ചിയാണ് ഉപയോഗിച്ചിരുന്നത്.
കുതിരച്ചമ്മട്ടി, ചാട്ടവാർ, കവഞ്ചി എന്നീ പേരുകളിലും ഇത് അറിയപ്പെടുന്നു.
കേണൽ മൺറോയുടെ ഭരണ കാലത്ത് ക്രമക്കേടുകളെപ്പറ്റിയുള്ള പരാതികൾ നേരിട്ടന്വേഷിക്കാൻ പോകുന്ന സമയത്ത് കുടെ പോയിരുന്ന ചെണ്ടക്കാരാണ് കൊരടാവ് പ്രയോഗം നടത്തിയിരുന്നത്.
കൊരട്ടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Koratty_Gramapanchayat കൊരട്ടി കൊരട്ടി 10°16′02″N 76°21′02″E ﻿ / ﻿ 10.267222°N 76.350556°E ﻿ / 10.267222; 76.350556 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല തൃശൂർ ഭരണസ്ഥാപനം(ങ്ങൾ) ഗ്രാമപഞ്ചായത്ത് അദ്ധ്യക്ഷൻ മനേഷ് സെബാസ്റ്റ്യൻ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 17,463 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 680308 ++480 സമയമേഖല UTC +5:30 പ്രധാന ആകർഷണങ്ങൾ കൊരട്ടി പള്ളി
കേരളത്തിലെ തൃശൂർ ജില്ലയിലെ ചാലക്കുടി താലൂക്കിൽ , ചാലക്കുടിയിൽ നിന്ന് അഞ്ച് കിലോമീറ്റർ തെക്ക് മാറി ദേശീയപാതക്കരുകിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ് കൊരട്ടി ഗ്രാമപഞ്ചായത്ത് .
കൊരട്ടിയാണ് ഗ്രാമപഞ്ചായത്തിന്റെ ആസ്ഥാനം.
അതിരുകൾ മേലൂർ ഗ്രാമപഞ്ചായത്ത് കറുകുറ്റി ഗ്രാമപഞ്ചായത്ത് കാടുകുറ്റി ഗ്രാമപഞ്ചായത്ത് വാർഡുകൾ മുരിങ്ങൂർ ഖന്നാനഗർ പാറക്കൂട്ടം കോനൂർ‍ ചുനക്കര വാലുങ്ങമുറി നാലുകെട്ട് സ്രാമ്പിക്കൽ തിരുമുടിക്കുന്ന് മുടപ്പുഴ മംഗലശ്ശേരി ചെറ്റാരിക്കൽ‍ വഴിച്ചാൽ ചിറങ്ങര കൊരട്ടിടൌൺ‍ ദേവമാത പള്ളിയങ്ങാടി കട്ടപ്പുറം ആറ്റപ്പാടം ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക അവലംബം ↑ http://www.lsg.kerala.gov.in/htm/inner.asp?
ID=800 intID=5 http://www.trend.kerala.gov.in Archived 2019-09-02 at the Wayback Machine .
കൊയ്പ്പള്ളികാരാണ്മ ദേവീ ക്ഷേത്രം
ആലപ്പുഴ ജില്ലയിലെ മാവേലിക്കര താലൂക്കിൽ‍, ചെട്ടികുളങ്ങര ദേവീ ക്ഷേത്രത്തോടു അടുത്ത് സ്ഥിതി ചെയ്യുന്ന, നൂറ്റാണ്ടൂകളുടെ പഴക്കമുള്ള  ദേവീ ക്ഷേത്രമാണ് കൊയ്പ്പള്ളികാരാണ്മ ദേവീ ക്ഷേത്രം .
ശക്തി സ്വരൂപിണിയായ ദേവിയാണ് നാടിന്റെ
സർവ്വ ഐശ്വര്യങ്ങൾക്കും കാരണം എന്ന് ഭക്തർ വിശ്വസിക്കുന്നു.
എല്ലാ വർഷവും കുംഭമാസം ഒന്നാം തീയതി കൊടിയേറുന്നു,എട്ട്ദിവസം നീളുന്ന ഉത്സവം ക്ഷേത്രത്തിലെ ഇരുകരകളും ചേർന്നാണ് കൊണ്ടാടുന്നത്.
രണ്ട് കരക്കാരും പ്രത്യേകം പ്രത്യേകം നടത്തുന്ന അൻ‍പൊലി മഹോത്സവങ്ങൾ‍ വളരെ പ്രാധാനപ്പെട്ടതാണ്,പിന്നീട് മീനമാസത്തിലെ രേവതി നാളിൽ‍ ദേവിക്ക് ഏറ്റവും പ്രിയപ്പെട്ടതെന്ന് വിശ്വസിക്കുന്ന കെട്ടുകാഴ്ചമഹോത്സവം നടക്കുന്നു.
ഇരുകരക്കാരും ഒരാഴ്ചനീളുന്ന കഠിനപ്രയത്നത്താൽ കെട്ടി ഉയർത്തുന്ന മാനം മുട്ടെ ഉയരമുള്ള കെട്ടുകാഴ്ചകൾ 
തീവെട്ടിയുടെയും,താലപ്പൊലിയുടെയും,ചെണ്ട മേളങ്ങളുടെയും അകമ്പടിയോടെ ക്ഷേത്രത്തിൽ എത്തുന്നു.
കൂടാതെ അമ്മയുടെ കുഞ്ഞു ഭക്തർ കെട്ടുന്ന ചെറിയ കെട്ടുകാഴ്ചകളും ക്ഷേത്രത്തിൽ ആഘോഷത്തോടെ എത്തുന്നു.
ശിവക്ഷേത്രവും ഇവിടെ വളരെ പ്രാധന്യം അർഹിക്കുന്നു, ദേവന്റെ ഇഷ്ടവാഹനമായ നന്ദിയുടെ പ്രതീകമായ കാളകെട്ടുത്സവവും ഇവിടെ എല്ലാവർഷവും ശിവരാത്രിദിവസം നടക്കാറുണ്ട്.
ക്ഷേത്രത്തിൽ എത്തുവാൻ മാവേലിക്കരയിൽ നിന്നും ഏഴുകിലോമീറ്ററോളം ദൂരംമാത്രമേയുള്ളു.
കൊയ്യം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഫെബ്രുവരി മുതൽ തുടരുന്നു.
കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിലുള്ള ചെങ്ങളായി പഞ്ചായത്തിലെ ഒരു ഗ്രാമമാണ് കൊയ്യം.
കൊയ്യം എ.എൽ.പി സ്കൂൾ.
കൊയ്യം.
‍കൊയ്യം ഗവ.
ഹെെസ്കൂൾ , പെരുന്തലേരി .
കൊയ്ലോസൈറ്റ് ഇംഗ്ലീഷ് വിലാസം https://ml.wikipedia.org/wiki/Koilocyte പാപ് സ്മിയറിൽ സാധാരണ കോശങ്ങൾ ഇടത്തും, കൊയ്ലോസൈറ്റുകൾ വലത്തും
ഹ്യൂമൻ പാപ്പില്ലോമ വൈറസ് ബാധ മൂലം പലതരം ഘടനാവ്യത്യാസങ്ങൾ സംഭവിച്ച സ്ക്വാമസ് എപ്പിത്തിലിയൽ കോശങ്ങളാണ് കൊയ്ലോസൈറ്റുകൾ.
കൊയ്ലോസൈറ്റുകൾ സ്പെസിമെനിലുണ്ടാവുന്ന അവസ്ഥയെ കൊയ്ലോസൈറ്റോസിസ് അഥവാ കൊയ്ലോസൈറ്റിക് അടിപ്പിയ എന്ന് പറയുന്നു.
സാധാരണ കോശങ്ങളിൽ നിന്ന് കോയ്ലോസൈറ്റുകൾക്കുള്ള വ്യത്യാസങ്ങൾ ഇവയാണ് : വലിയ കോശമർമ്മം (സാധാരണ കോശത്തിന്റെ മൂന്നോ നാലോ ഇരട്ടി) ക്രമരഹിതമായ കോശസ്തരം കടുപ്പത്തിൽ നിറം പിടിക്കുന്ന കോശമർമ്മം (ഈ പ്രതിഭാസത്തെ ഹൈപ്പർക്രൊമേസിയ എന്നു വിളിക്കുന്നു. കോശമർമ്മത്തിനു ചുറ്റും തെളിഞ്ഞ മേഖല (അഥവാ ഹാലോ)
കൊയ്ലോസൈറ്റുകൾക്കുണ്ടാവുന്ന ഇത്തരം മാറ്റങ്ങളെ സൈറ്റോപ്പതിക് മാറ്റങ്ങൾ എന്നു വിളിക്കുന്നു.
കൊയ്ലോസൈറ്റുകൾ പ്രധാനമായും ഗർഭാശയമുഖം , വായ , ഗുദദ്വാരം എന്നിവിടങ്ങളിലെ കോശങ്ങൾക്കിടയിലാണ് കാണപ്പെടാറ്.
കൊയ്ലോസൈറ്റുകൾ ഉള്ള അവയവങ്ങളിൽ പിൽക്കാലത്ത് അർബുദം ബാധിക്കാനുള്ള സാധ്യത കൂടുതലാണ്.
കൊരട്ടി ഇംഗ്ലീഷ് വിലാസം https://ml.wikipedia.org/wiki/Koratty
കേരളത്തിലെ തൃശൂർ ജില്ലയിലെ ചാലക്കുടി താലൂക്കിൽ, ചാലക്കുടിയിൽ നിന്ന് അഞ്ച് കിലോമീറ്റർ തെക്ക് മാറി ദേശീയപാതക്കരുകിൽ സ്ഥിതി ചെയ്യുന്ന ഒരു ചെറിയ പട്ടണമാണ്‌ കൊരട്ടി .
കൊരട്ടി ഗ്രാമപഞ്ചായത്തിന്റെ ആസ്ഥാനമാണിത്.
കൊരട്ടി അങ്ങാടി റെയിൽവെ സ്റ്റേഷൻ ഈ പട്ടണത്തിലാണ്‌.
പ്രാചീന കാലത്ത് ഇത് ഒരു ബുദ്ധസാംസ്കാരിക കേന്ദ്രമായിരുന്നു.
ചേര രാജാക്കന്മാർ ശ്രമണമതം സ്വീകരിച്ച് അവർ അർഹതപദം സ്വീകരിക്കുന്നതോടെ അവരുടെ പേരിൽ സാസ്ംകാരിക കേന്ദ്രങ്ങൾ സ്ഥാപിക്കപ്പെട്ടിരുന്നു, ചേര രാജാക്കന്മാർ കുറവർ( പുലയർ) വംശത്തിൽ പെട്ടവരുണ്ടായിരുന്നെന്നും ചേര രാജ്ഞിയെ കുറത്തി, കുരത്തി എന്നും വിളിച്ചിരുന്നു എന്നും രേഖകൾ ഉണ്ട്.
ബൗദ്ധ-ജൈന സന്യാസിമാരെ പൊതുവായും കുരത്തികൾ എന്നു വിളിച്ചിരുന്നു.
കുരത്തി ഇംഗ്ലീഷ് ലിപിയാകുമ്പോൾ കുരട്ടി എന്നും കൊരട്ടി എന്നും ശബ്ദഭേദം വന്നതാവാം എന്നും സ്ഥലനാമചരിത്രകാരൻ വിവികെ വാലത്ത് സൂചിപ്പിക്കുന്നു.
ചേന്ദമംഗലത്ത് കൊരട്ടിപ്പറമ്പ് എന്ന സ്ഥലത്ത് ബുദ്ധക്ഷേത്രത്തിന്റെ അവശീഷ്ടങ്ങൾ കണ്ടെടുത്തത് ഇതിനെ ശരിവക്കുന്നു.
പുരാതനകാലത്ത് ബുദ്ധമതഭക്തനായ ആയ് രാജാവ് വിക്രമാദിത്യവരഗുണന്റെ ചെപ്പേട് കൊരട്ടിനിലനിന്നിരുന്ന ചേന്ദമംഗലത്തു നിന്നും കണ്ടെടുത്തിട്ടുണ്ട്.
അക്കാലത്തെ പ്രമുഖ ബുദ്ധകേന്ദ്രമായിരുന്നു കൊരട്ടി.
ബൗദ്ധ സന്യാസിമാരെ കുരത്തികൾ എന്നാണ് വിളിച്ചിരുന്നത് ഭൂമിശാസ്ത്രം അധികാര പരിധികൾ പോലിസ് സ്റ്റേഷൻ - കൊരട്ടി പോലിസ് സ്റ്റേഷൻ പ്രധാന വിദ്യഭ്യാസസ്ഥാപനങ്ങൾ എം.എ.എം.എച്ച്.എസ്. ഗവണ്മെന്റ് പോളിടെൿനിക് കൊരട്ടി എം.എ.എം.എച്ച്.എസ്. എൽ.എഫ്.സി.എച്ച്.എസ്സ്.
കൊരട്ടി.
പഞ്ചായത്ത് എൽ.പി. സ്കൂൾ, കൊരട്ടി എം.എസ്‌.
യു.പി.സ്കൂൾ, കൊരട്ടി വ്യവസായം ഇൻഫൊ പാർക്ക് , കൊരട്ടി - കേരളത്തിൽ മൂന്നാമതായി ആരംഭിച്ച വിവര സാങ്കേതിക കേന്ദ്രമാണിത്.
കിൻഫ്രയുടെ മിനി വ്യവസായ പാർക്ക് ഇവിടെ പ്രവർത്തിക്കുന്നുണ്ട്.
വൈഗൈ ത്രെഡ്സ് കാർബൊറണ്ടം യൂണിവേർസൽ ലിമിറ്റഡ് (നാലുകെട്ട്) ദേവാലയങ്ങൾ കൊരട്ടി പള്ളി സെന്റ് മേരീസ് ഫൊറോന പള്ളി, കൊരട്ടി
മദ്ധ്യകേരളത്തിലെ പ്രശസ്തമായ ഒരു മരിയൻ തീർത്ഥാടന കേന്ദ്രമാണു സെന്റ് മേരീസ് ഫൊറോന പള്ളി, കൊരട്ടി .
എറണാകുളം-അങ്കമാലി അതിരൂപതക്കു കീഴിലുള്ള ഒരു ഫൊറോന പള്ളിയാണു ഇത്.
കൊരട്ടി പെരുന്നാൾ എന്നു പ്രാദേശികമായി അറിയപ്പെടുന്ന കൊരട്ടിമുത്തിയുടെ തിരുന്നാൾ എല്ലാ വർഷവും ഒക്ടോബർ പത്തു കഴിഞ്ഞു വരുന്ന ഞായറാഴച ദിവസം ആഘോഷിച്ചു വരുന്നു.
തിരുന്നാളിനോടനുന്ധിച്ചുള്ള പൂവൻകുല നേർച്ച, അങ്ങാടി പ്രദക്ഷിണം എന്നിവ വളരെ പ്രസിദ്ധമാണു.
ഹോളി ഫാമിലി ചർച്ച്, കട്ടപ്പുറം
മദ്ധ്യകേരളത്തിലെ പ്രശസ്തമായ മരിയൻ തീർത്ഥാടന കേന്ദ്രമായ കൊരട്ടി പള്ളിക്കു കീഴിലുള്ള ഒരു കുരിശുപള്ളിയാണു ഇത് സമീപ ഗ്രാമങ്ങൾ മേലൂർ കറുകുറ്റി കാടുകുറ്റി മുരിങ്ങൂർ ചുനക്കര നാലുകെട്ട് തിരുമുടിക്കുന്ന് ചിറങ്ങര വാളൂർ‌ - ചാലക്കുടിപ്പുഴ ഈ ഗ്രാമത്തിലൂടെ ഒഴുകുന്നു.
കട്ടപ്പുറം കൊനൂർ ഇതും കാണുക കുറിപ്പുകൾ ബുദ്ധ ജൈനസന്യാസിമാരെ കുരത്തികൾ എന്നു വിളിച്ചിരുന്നു.
"സ്വസ്തി ശ്രീ വിക്കിരമാതിത്തവരകുണർക്കു ചെല്ലാനിന്റെ യാണ്ടുയിരുപത്തെട്ടുയിവ്വാണ്ടു പേരങ്കുടി അട്ടനേമി പടാാമണാക്കികൾ കുണന്താങ്കി കുരത്തികൾ തിരുച്ചാരണത്തു പടാരിയാകു എന്നു തുടങ്ങുന്ന രേഖ- TAS No. 12, 1912, p 194, 195 അവലംബം ↑ http://www.lsg.kerala.gov.in/htm/inner.asp?
ID=800 intID=5 Koratty എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊയ്ന വന്യജീവി സംരക്ഷണകേന്ദ്രം ഇംഗ്ലീഷ് വിലാസം https://ml.wikipedia.org/wiki/Koyna_Wildlife_Sanctuary
ഇന്ത്യയിലെ മഹാരാഷ്ട്രയിലെ സതര ജില്ലയിൽ സ്ഥിതിചെയ്യുന്ന വന്യജീവി സംരക്ഷണകേന്ദ്രമാണ് കൊയ്ന വന്യജീവി സംരക്ഷണകേന്ദ്രം .
ഇത് ഒരു ലോകപൈതൃകസ്ഥാനമാണ്.
പശ്ചിമഘട്ടത്തിലാണ് ഈ വന്യജീവി സംരക്ഷണ കേന്ദ്രം സ്ഥിതിചെയ്യുന്നത്.
423.55 ചതുരശ്രകിലോമീറ്ററാണ് ഇതിന്റെ വിസ്തീർണ്ണം.
സമുദ്രനിരപ്പിൽ നിന്ന് 600 മുതൽ 1100 മീറ്റർ  വരെ ഉയരത്തിലാണ് ഈ വന്യജീവി സംരക്ഷണകേന്ദ്രം സ്ഥിതിചെയ്യുന്നത്.
1985 ലാണ് മഹാരാഷ്ട്രയിൽ ഇത് ഒരു വന്യജീവി സംരക്ഷണകേന്ദ്രമായി പ്രഖ്യാപിച്ചത്.
സഹ്യാദ്രി കടുവ സംരക്ഷണകേന്ദ്രത്തിന്റെ വടക്കുഭാഗമാണ് കൊയ്ന വന്യജീവി സംരക്ഷണകേന്ദ്രം.
തെക്കേഭാഗം ചന്ദോളി ദേശീയോദ്യാനവും പങ്കിടുന്നു.
1170 ൽ മാൾവ രാജാവായിരുന്ന ഭോജരാജാവ് നിർമ്മിച്ച വസോട കോട്ട ഈ വന്യജീവി സംരക്ഷണകേന്ദ്രത്തിന്റെ കാടുകൾക്കുള്ളിൽ സ്ഥിതിചെയ്യുന്നു.
സമുദ്ര നിരപ്പിൽനിന്ന് 1120 മീറ്റർ ഉയരത്തിലാണ് ഈ കോട്ട സ്ഥിതിചെയ്യുന്നത്.
ചിത്രശാല കൊയ്ന അണക്കെട്ടും ജലസംഭരണിയും ശിവസാഗർ തടാകം ഇന്ത്യൻ വലിയ അണ്ണാൻ ഇതും കാണുക Koyna Hydroelectric Project Koyna Dam പുറത്തേക്കുള്ള കണ്ണികൾ Koyna Wildlife Sanctuary KWS - a picture gallery Archived 2012-11-02 at the Wayback Machine .
കൊയ്മ ഇംഗ്ലീഷ് വിലാസം https://ml.wikipedia.org/wiki/Mesonoemacheilus_herrei
ഗുരുതരമായ വംശനാശഭീഷണിയിലുള്ള ഒരു മൽസ്യമാണ് കൊയ്മ ( ശാസ്ത്രീയനാമം : Mesonoemacheilus herrei ) .1982 -ൽ തിയോഡർ റ്റി നൽബന്തും ബനറസ്ക്യൂവും കൂടി കണ്ടുപിടിച്ച ഒരു മൽസ്യമാണിത് .
ഇന്ദിരാഗാന്ധി ദേശീയോദ്യാനത്തിൽ മാത്രമേ ഇതിനെ കാണുന്നുള്ളൂ.
അവലംബം പുറത്തേക്കുള്ള കണ്ണികൾ http://www.catalogueoflife.org/annual-checklist/2011/search/all/key/mesonoemacheilus+herrei/match/1%7Ctitle= Species 2000 ITIS Catalogue of Life: 2011 Annual Checklist.
|retrieved= 24 September 2012 |author= Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.)|date= 2011|work= |publisher=Species 2000: Reading, UK.
}} Jayaram, K.C. (1999) The freshwater fishes of the Indian region.
, Narendra Publishing House, Delhi-110006, India.
551 p. FishBase .
Froese R. Pauly D. (eds), 2011-06-14 http://www.catalogueoflife.org/annual-checklist/2011/search/all/key/mesonoemacheilus+herrei/match/1
കൊയ്‍ലി ദേവി
നേപ്പാളി സംഗീത വ്യവസായത്തിലെ ആദ്യത്തെ ഗാനരചയിതാവും ഗായികയും സംഗീതജ്ഞയുമാണ് കൊയ്‍ലി ദേവി മാത്തേമ (സി. 1929-2007).
കുയിൽ എന്ന പേരിലും കൊയ്‍ലി അറിയപ്പെട്ടു.
കൊയ്‍ലി എന്ന നേപ്പാളി പദത്തിന്റെ അർത്ഥത്തിൽ നിന്നാണ് ഈ പേര് വന്നത്.
മധുരവും മൃദുലവുമായ ശബ്ദത്തിന് പേരുകേട്ട കുയിലിന്റെ ശബ്ദം പോലെയാണ് കൊയ്‍ലിയുടെ ശബ്ദം എന്നതും ഈ വിശേഷണത്തിന് കാരണമായി.
അമ്മായിയുടെ സഹായത്തോടെ 11 വയസുള്ളപ്പോൾ സിംഗ് സംഷർ ജെബിആറിന്റെ കൊട്ടാരത്തിൽ സഹായിയായി പ്രവേശിച്ചു.
അവളുടെ സ്വരമാധുരമായ ശബ്ദം കേട്ടതിനുശേഷം അദ്ദേഹം അവളെ കൊയ്‌ലി എന്ന് വിളിച്ചു, അതിനുശേഷം അവൾ കൊയിലി ദേവി എന്നറിയപ്പെട്ടു.
സിംഗ ദർബാറിൽ അവർ പാടുകയും നൃത്തം ചെയ്യുകയും ചെയ്തിരുന്നു.
2007 ൽ രാജ്യത്ത് ജനാധിപത്യം സ്ഥാപിതമായതിനുശേഷം റേഡിയോ നേപ്പാളിൽ ഒരു സ്വതന്ത്ര ഗായികയായി.
പ്രൊഫഷണൽ ഗായകരായി മാറിയ നേപ്പാളി ഗായകരുടെ ആദ്യ തലമുറയിൽ പെട്ടയാളാണ് കൊയ്‍ലി.
കൊയ്‍ലി ആലപിച്ച ഗാനങ്ങൾ രാജ്യത്തുടനീളം നിരവധി സിനിമകളിലും നാടകങ്ങളിലും ഉപയോഗിച്ചിട്ടുണ്ട്.
മക്വാൻ‌പൂർ ജില്ലയിലെ ചിസാപാനി ഗാഡിയിലെ നിലം ബാസ്‌നെറ്റിന്റെയും രമ്പഹദൂർ ബസ്‌നെറ്റിന്റെയും മകളായ രാധ ബസ്‌നെറ്റ് ആണ് കൊയ്‍ലി ദേവിയായത്.
ആദ്യകാലത്തെ പേര് രാധയാണെങ്കിലും, ചെറുതായിരിക്കുമ്പോൾ  അവൾ പന്താരി എന്നറിയപ്പെട്ടു.
കാഠ്മണ്ഡുവിലെ മഖാൻ ടോളിലെ ഒരു പ്രാദേശിക സ്കൂളിൽ ചേരുന്നതിന് അവൾ അതേ പേര് ഉപയോഗിച്ചു.
ഒരു വയസ്സുള്ളപ്പോൾ അമ്മ മരിച്ചു.
അഞ്ചാം വയസ്സിൽ അമ്മായി (പിതാവിന്റെ സഹോദരി) യോടൊപ്പം കാഠ്മണ്ഡുവിലേക്ക് പോയി.
അവിടെ അവൾ സംഗീതവും പഠിച്ചു.
അമ്മായിയുടെ സഹായത്തോടെ 11 വയസ്സുള്ളപ്പോൾ സിംഗ് സംഷർ ജെബിആറിന്റെ കൊട്ടാരത്തിൽ സഹായിയായി പ്രവേശിച്ചു.
പ്രൊഫഷണൽ ജീവിതവും പുരസ്കാരങ്ങളും
സിംഗ ദർബാറിൽ അവർ പാടുകയും നൃത്തം ചെയ്യുകയും ചെയ്തിരുന്നുവെങ്കിലും 2007 ൽ ജനാധിപത്യം സ്ഥാപിതമായതിനുശേഷം റേഡിയോ നേപ്പാളിൽ ഒരു സ്വതന്ത്ര ഗായികയായി മാറി, അവിടെ കൊയ്‍ലിയുടെ സംഗീത ജീവിതം ആരംഭിച്ചു.
1950 ൽ റെക്കോർഡുചെയ്‌ത അവളുടെ ആദ്യ ഗാനമാണ് "സൻസാർകോ ജമേല ലഗ്ഡാചാ യോ മേള".
ആധുനികവും ദേശസ്‌നേഹപരവുമായ ഗാനങ്ങൾ, സേവാ, സമർപാൻ തുടങ്ങിയ ആൽബങ്ങൾ ഉൾപ്പെടെ 4,000-ത്തിലധികം ഗാനങ്ങൾക്ക് അവർ ശബ്ദം നൽകി.
റേഡിയോ നേപ്പാളിലെ മികച്ച സംഗീതജ്ഞ അവാർഡ്, സുഭ റയാഭിസെക് പടക്, ഗോർഖ ദക്ഷിണ ബാഹു വി, ചിന്നലത മ്യൂസിക് അവാർഡ് എന്നിവയും അവർക്ക് ലഭിച്ചു.
കൊയ്‍ലി ഗാനരചയിതാവായും സംഗീതജ്ഞയായും അറിയപ്പെട്ടു.
"ജാഹി റ ജൂഹി ഫുൾ മാല ഗാൻസി ഡുവൈലെ ലോഞ്ച", "ജിന്ദഗി ഭാരി നാച്ചുട്ടിൻ ഗാരി സൈനോ ജോഡൗൻല" തുടങ്ങിയ ജനപ്രിയ ഗാനങ്ങൾ അവർ രചിച്ചിട്ടുണ്ട്.
2007 ഡിസംബർ 21 ന് 78 വയസ്സുള്ള കൊയ്‍ലി ദേവി മാത്തേമ കാഠ്മണ്ഡുവിൽ അന്തരിച്ചു.
പുറത്തേക്കുള്ള കണ്ണികൾ കൊയ്‍ലി ദേവിയുടെ ഗാനങ്ങൾ
കൊലുസ
കൊലുസ (മുമ്പ്, കൊലുസി, കൊലുസിസ്, കൊറു, സാൽമൺ ബെൻറ് എന്നിങ്ങനെയും അറിയപ്പെട്ടിരുന്നു) ഐക്യനാടുകളിലെ കാലിഫോർണിയ സംസ്ഥാനത്തുള്ള കൊലുസ കൌണ്ടി യിലെ ഒരു പട്ടണമാണ്.
കൌണ്ടി സീറ്റും ഈ പട്ടണം തന്നെയാണ്.
ഈ പട്ടണത്തിലെ ആകെ ജനസംഖ്യ 2010 ലെ യു.എസ്. സെൻസസ് പ്രകാരം  5,971 ആയിരുന്നു.
കൊലുസി എന്ന പേര് ഉരുത്തിരിഞ്ഞുവന്നത് 1840 കളിൽ സാക്രെമെൻറൊ നദിയുടെ മറുകരയിൽ വസിച്ചിരുന്ന കൊറു ഇന്ത്യൻ വർഗ്ഗ ത്തിൽനിന്നാണ്.
യു.എസ്. സെൻസസ് ബ്യൂറോയുടെ കണക്കുകളനുസരിച്ച് ഈ പട്ടണത്തിൻറെ ആകെ ചുറ്റളവ് 1.8 square miles (4.7 km 2 ) ആണ്.
ഈ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 39°12′52″N 122°00′34″W ﻿ / ﻿ 39.21444°N 122.00944°W ﻿ / 39.21444; -122.00944 ആണ്.
അവലംബം ↑ ↑ ↑ 1 2
കൊലെത്ത് ഖൗരി ഇംഗ്ലീഷ് വിലാസം https://ml.wikipedia.org/wiki/Colette_Khoury
സിറിയൻ നോവലിസ്റ്റും കവയിത്രിയുമാണ് കൊലെത്ത് ഖൗരി ( English : Colette Khoury Arabic : كوليت خوري ) .
മുൻ സിറിയൻ പ്രധാനമന്ത്രിയായിരുന്ന ഫാരിസ് അൽ ഖൗരിയുടെ ചെറുമകളാണ് കൊലെത്ത് ഖൗരി.
ഡമസ്‌കസ് സർവ്വകലാശാലയിൽ നിന്ന് ഫ്രഞ്ച് സാഹിത്യത്തിൽ ബിരുദം നേടി.
ബെയ്‌റൂത്തിലെ സ്‌കൂൾ ഓഫ് ലിറ്ററേച്ചറിൽ നിന്ന് ഡിപ്ലോമ കരസ്ഥമാക്കി.
സിറിയയിലെ ഡമസ്‌കസിലുള്ള ബാബ് തുർമയിൽ 1937ൽ ജനിച്ചു.
1990-95 കാലയളവിൽ സിറിയൻ പാർലമെന്റിൽ സ്വതന്ത്ര അംഗമായിരുന്നു.
2008ൽ സിറിയൻ പ്രസിഡന്റ് ബശാറുൽ അസദിന്റെ സാഹിത്യ ഉപദേശകയായി നിയമിതയായി.
സിറിയൻ സർക്കാരിന്റെ നിയന്ത്രണത്തിലുള്ള അൽ ബഅത്ത് പത്രത്തിൽ രാഷ്ട്രീയ സാഹിത്യ വിഷയവുമായി ബന്ധപ്പെട്ട ലേഖനങ്ങൾ എഴുതിവരുന്നു.
അമേരിക്കൻ നയതന്ത്ര ഉദ്യോഗസ്ഥനായിരുന്ന ഫ്രാൻസിസ് ബുത്രോൺ ഹാരിസന്റെ കൊച്ചുമകനും മെക്‌സിക്കൻ കലാകാരനായ മൗര്യസ് ഡെ സയാസിന്റെ മകനുമായ സ്പാനിഷ് സംഗീതജ്ഞൻ റോഡ്രിഗോ ഡെ സയാസിനെ വിവാഹം ചെയ്തു.
ഈ ബന്ധത്തിൽ ഒരു മകനും മകളുമുണ്ട്.
കൊലോവെസി ദേശീയോദ്യാനം
കൊലോവെസി ദേശീയോദ്യാനം ( ഫിന്നിഷ് : Koloveden kansallispuisto ), ഫിൻലാൻറിലെ എറ്റെലാ-സാവോ മേഖലയിൽ സ്ഥിതി ചെയ്യുന്ന ഒരു ദേശീയോദ്യാനമാണ്.
1990 ൽ സ്ഥാപിക്കപ്പെട്ട ഈ ദേശീയോദ്യാനം, 23 ചതുരശ്ര കിലോമീറ്റർ (8.9 ചതുരശ്ര മൈൽ) പ്രദേശത്താണ് നിലനിൽക്കുന്നത്.
വംശനാശ ഭീഷണി നേരിടുന്ന സൈമാ റിംഗ്‍ഡ് സീലിന്റെ വാസസ്ഥലം ഈ ദേശീയോദ്യാനം പരിരക്ഷിക്കുന്നു.
ഹിമയുഗത്തിൽ രൂപീകൃതമായതും പരുക്കൻ പ്രതലത്തോടുകൂടിയതുമായ ഈ പ്രദേശം, വെള്ളത്തിൽനിന്നുയർന്നു നിൽക്കുന്ന കിഴുക്കാം തൂക്കായ മലഞ്ചെരിവുകൾ ഉൾപ്പെട്ടതാണ്.
ഈ പ്രദേശത്ത് ഗുഹാ ചിത്രങ്ങൾ കണ്ടെടുക്കപ്പെട്ടിട്ടുണ്ട്.
കൊലുസ കൗണ്ടി ഇംഗ്ലീഷ് വിലാസം https://ml.wikipedia.org/wiki/Colusa_County,_California
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിലെ ഒരു കൌണ്ടിയാണ് കൊലുസ കൗണ്ടി .
2010 ലെ യു.എസ്. സെൻസസ് പ്രകാരം ഈ കൌണ്ടിയിലെ ജനസംഖ്യ 21,419 ആയിരുന്നു.
കൌണ്ടി ആസ്ഥാനം കൊലുസ നഗരമാണ്.
കാലിഫോർണിയയിലെ മദ്ധ്യ താഴ്വരയിൽ സ്ഥിതി ചെയ്യുന്ന ഈ കൗണ്ടി,  സംസ്ഥാന തലസ്ഥാനമായ സാക്രാമെൻറോയുടെ വടക്കുപടിഞ്ഞാറായാണ് സ്ഥിതിചെയ്യുന്നത്.
1850 ൽ സംസ്ഥാന രൂപവത്കരണ കാലത്ത് സ്ഥാപിതമായ കാലിഫോർണിയയിലെ യഥാർത്ഥ കൗണ്ടികളിലൊന്നാണ് കൊളുസ കൗണ്ടി.
കൗണ്ടിയുടെ പ്രദേശങ്ങളുടെ ചില ഭാഗങ്ങൾ 1856-ൽ തെഹാമ കൗണ്ടിയിലേയ്ക്കും 1891-ൽ ഗ്ലെൻ കൗണ്ടിയിലേക്കും ചേർക്കപ്പെട്ടിരുന്നു.
1844-ലെ റാഞ്ചോ കൊലുസ് മെക്സിക്കൻ ലാൻഡ് ഗ്രാൻറിൻറെ ഭാഗമായി ജോൺ ബിഡ്‍വെല്ലിനു നൽകപ്പെട്ട ഈ പ്രദേശത്തിൽനിന്നാണ് കൌണ്ടിയുടെ പേരിൻറെ ആവിർഭാവം.
1850 ലെ യഥാർത്ഥ സംസ്ഥാന നിയമനിർമ്മാണ സഭയുടെ ആക്ട് അനുസരിച്ച് കൗണ്ടിയുടെ പേര് കൊലുസി എന്ന് ഉപയോഗിക്കപ്പെട്ടു.
പലപ്പോഴും  ഇത് പത്രങ്ങളിൽ കൊലുസെ എന്ന് എഴുതപ്പെട്ടു.
സാക്രമെൻറോ നദിയുടെ പടിഞ്ഞാറ് ഭാഗത്ത് ജീവിച്ചിരുന്ന ഒരു അമേരിക്കൻ ഇന്ത്യൻ ഗോത്രത്തിന്റെ പേരിൽ നിന്നാണ് ഈ പദത്തിൻറ ഉത്ഭവമെന്നാണ് അനുമാനം.
കാലക്രമേണ ഇത് കൊലുസ എന്നായി മാറി.
എന്നാൽ ഇതും തർക്കവിഷയമാണ്.
പേരിൻറെ യഥാർത്ഥ ഉറവിടം അജ്ഞാതമാണെന്നു കരുതപ്പെടുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ഈ കൌണ്ടിയുടെ ആകെ വിസ്തീർണ്ണം 1,156 ചതുരശ്ര മൈൽ (2,990 ചതുരശ്ര കിലോമീറ്റർ) ആണ്.
ഇതിൽ 1,151 ചതുരശ്ര മൈൽ ഭൂമി (2,980 ചതുരശ്ര കിലോമീറ്റർ)  കരഭൂമിയും ബാക്കി 5.6 ചതുരശ്ര മൈൽ (15 ചതുരശ്ര കിലോമീറ്റർ) (0.5 ശതമാനം) പ്രദേശം ജലം ഉൾപ്പെട്ടതുമാണ്.
എൽക്ക് ക്രീക്ക്, സാൾട്ട് ക്രീക്ക്, സ്റ്റോണി ക്രീക്ക്, ബീയർ ക്രീക്ക് എന്നിങ്ങനെ നിരവധി അരുവികൾ ഈ കൗണ്ടിയിലൂടെ ഒഴുകുന്നു.
സാക്രാമെൻറോ നദിയുടെ ഈ കൌണ്ടിയുടെ കിഴക്കൻ അതിരിൻറെ ഒരു ഭാഗമാണ്.
കൊലിയർ റേഞ്ച് ദേശീയോദ്യാനം
കൊലിയർ റേഞ്ച് ദേശീയോദ്യാനം പടിഞ്ഞാറൻ ആസ്ത്രേലിയയിലെ പിൽബാറ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് .
പെർത്തിൽ നിന്നും വടക്കു-കിഴക്കായി 878 കിലോമീറ്റർ അകലെയാണ് ഈ ദേശീയോദ്യാനം.
ഈ ദേശീയോദ്യാനത്തിന്റെ ഏറ്റവും അടുത്തുള്ള പട്ടണം ന്യൂമാൻ ആണ്.
വടക്കു ഭാഗത്തായി ഏകദേശം 166 കിലോമീറ്റർ അകലെ സ്ഥിതിചെയ്യുന്ന ഈ പട്ടണം കുമാറിനായ്ക്കടുത്താണ്.
അനേകം ദേശീയോദ്യാനങ്ങളിൽ ഒന്നായ ഇത് 1978ലാണ് സ്ഥാപിതമായത്.
കൊല്ലം (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Quilon_(disambiguation)
കൊല്ലം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കൊല്ലം ജില്ല - കേരളത്തിലെ ഒരു ജില്ല കൊല്ലം നഗരം -  കൊല്ലം ജില്ലയിലെ ഒരു നഗരം കൊല്ലം - വർഷം എന്ന അർത്ഥത്തിൽ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കൊല്ലം - ചെങ്കോട്ട തീവണ്ടിപ്പാത ഇംഗ്ലീഷ് വിലാസം https://ml.wikipedia.org/wiki/Kollam%E2%80%93Sengottai_branch_line
കൊല്ലം പട്ടണത്തേയും തമിഴ്‌നാട്ടിലെ ചെങ്കോട്ടയേയും ബന്ധിപ്പിക്കുന്ന കൊല്ലം - ചെങ്കോട്ട റയിൽപാത , കേരളത്തിലെ ഏറ്റവും പഴക്കമുള്ള റയിൽ‌പാതകളിൽ ഒന്നാണ്.
92 കിലോമീറ്റർ നീളമുള്ള ഈ പാത കൊല്ലത്തെ വ്യാപാര വാണിജ്യബന്ധങ്ങളിൽ വളരെയധികം സ്വാധീനം ചെലുത്തുന്നുണ്ട്.
വിഴിഞ്ഞം മദർ പോർട്ടിനെ ഡക്കാണുമായി ബന്ധിപ്പിക്കുന്ന പ്രധാന ചരക്കു പാതയുമാണിത്.
1873ലാണ് മദ്രാസ് സർക്കാർ കൊല്ലത്തേയും ചെങ്കോട്ടയേയും ബന്ധിപ്പിച്ച് ഒരു മീറ്റർ ഗേജ് റയിൽ പാത കൊണ്ടുവരാൻ ആലോചിച്ചത്.
പക്ഷേ, തിരുവനന്തപുരത്തെ ഉദ്യോഗസ്ഥർ ഇതിനെ എതിർത്തു.
അവർ തിരുവനന്തപുരം - തിരുനെൽ‌വേലി പാതയ്ക്ക് വേണ്ടിയാണ് വാദിച്ചത്.
അന്നത്തെ പ്രധാന വ്യവസായ കേന്ദ്രവും തിരുവിതാകൂറിന്റെ മധ്യഭാഗവുമായ കൊല്ലത്തെക്കാൾ ഉചിതമായ മറ്റൊരു സ്ഥലം ഇല്ലെന്ന് സർക്കാർ നിശ്ചയിക്കുകയായിരുന്നു.
മാത്രവുമല്ല ചെലവ് കുറച്ച് തെക്കൻ കേരളത്തിലേക്ക് ഒരു പാത നിർമ്മിക്കാം എന്ന മേന്മയും കൊല്ലത്തേക്കുള്ള വഴി തുറന്നു.
മൂലധനം
മദ്രാസ് സർക്കാർ അനുവദിച്ച 17 ലക്ഷം രൂപ, റയിൽ‌വേ അനുവദിച്ച 7 ലക്ഷം രൂപ, അന്നത്തെ തിരുവിതാംകൂർ ദിവാനായിരുന്ന രാമയ്യങ്കാർ അനുവദിച്ച 6 ലക്ഷം രൂപ എന്നിവയായിരുന്നു പാതയ്ക്കുള്ള മൂലധനം.
നിർമ്മാണം ആരംഭിച്ചത് മുതൽ വെല്ലുവിളികൾ കൊല്ലം - ചെങ്കോട്ട റയിൽപാതയ്ക്ക് ഒപ്പമുണ്ടായിരുന്നു.
ഭൂപ്രകൃതിയിലുള്ള വൈരുദ്ധ്യങ്ങളാണ് ആദ്യം റയിൽ‌പാതാനിർമ്മാണത്തിന് മുൻപിൽ ഒരു കടമ്പയായി മാറിയത്.
തീരപ്രദേശത്തു തുടങ്ങി ഇടനാടിലൂടെ മലനാടിലേക്ക് ഈ പാത നീളുന്നു.
ആര്യങ്കാവ് ഭാഗത്തെ മലകൾക്കിടയിലൂടെ തുരങ്കങ്ങളും ഒട്ടേറെ പാലങ്ങളും നിർമ്മിക്കേണ്ടത് പാതാ നിർമ്മാണം ദീർഘിപ്പിച്ചു.
ഇതിനിടയിൽ പാതാനിർമ്മാണത്തിലേർപ്പെട്ടിരുന്ന തൊഴിലാളികൾക്കിടയിൽ മലമ്പനിയും മറ്റ് മാരകരോഗങ്ങളും പടർന്ന് പിടിച്ചത് പദ്ധതി പൂർത്തീകരിക്കുന്നതിനായി 21 കൊല്ലം കാത്തിരിക്കേണ്ടി വന്നു.
1902ലാണ് കൊല്ലത്ത് നിന്ന് പരീക്ഷണാടിസ്ഥാനത്തിൽ ആദ്യത്തെ ചരക്ക് തീവണ്ടി ഓടിയത്.
ഇതിനായി ചെലവായത് 12,65,637 രൂപയാണ്.
ആദ്യത്തെ യാത്രാതീവണ്ടി 2 കൊല്ലത്തിന് ശേഷം 1904 ജൂൺ ഒന്നിന് ഓടി.
1904 നവംബർ 26ന് കൊല്ലം - ചെങ്കോട്ട റയിൽ‌പാത ഔദ്യോഗികമായി ഉദ്ഘാടനം ചെയ്തു.
എന്നാൽ ശക്തമായ മഴയിൽ തുരങ്കങ്ങളുടെ ചുവരുകൾ തകർന്നതിനാൽ ഉദ്ഘാടനദിവസം തീവണ്ടി ഓടിയത് പുനലൂർ വരെ മാത്രമാണ്.
കൊല്ലത്തെ സ്റ്റേഷൻ മാസ്റ്ററായിരുന്ന രാമയ്യയാണ് വണ്ടിയെ പതാക വീശി യാത്രയാക്കിയത്.
തീവണ്ടി പുറപ്പെടുമ്പോൾ 21 ആചാരവെടികൾ മുഴങ്ങിയിരുന്നു.
ആദ്യത്തെ ട്രയിനിന് ' ധൂമശകടാസുരൻ' എന്നാണ് തദ്ദേശവാസികൾ പേര്‌ നൽകിയത്.
തീവണ്ടിയുടെ ഭാഗങ്ങൾ തൂത്തുക്കുടിയിൽ നിന്ന് പത്തേമാരിയിൽ കൊച്ചുപിലാമൂട് തുറമുഖത്ത് എത്തിച്ച് അവിടെ നിന്നും കാളവണ്ടിയിലും മറ്റും കൊല്ലത്തെത്തിച്ച് കൂട്ടിയോജിപ്പിച്ചാണ് ട്രയിൻ ഓടിച്ചത്.
തീവണ്ടി എന്നാൽ എന്തെന്ന് അന്ന് സാധാരണക്കാർക്ക് അറിയില്ലായിരുന്നു.
ആദ്യവണ്ടിയുടെ ചൂളം വിളികേട്ട് പലയിടത്തും നാട്ടുകാർ ഭയന്ന് ഓടിയിരുന്നു.
1918ൽ കൊല്ലത്ത് നിന്നും ചാക്കയിലേക്ക് തീവണ്ടി സേവനം ആരംഭിച്ചു.
പിന്നീട് ഇത് തിരുവനന്തപുരത്തേക്ക് നീട്ടി.
പ്രത്യേകതകൾ കൊല്ലം - ചെങ്കോട്ട തീവണ്ടിപ്പാത, പതിമൂന്ന് കണ്ണറപ്പാലത്തിനു സമീപം
കൊല്ലം പട്ടണത്തിൽ നിന്നും മലകളെ ഭേദിച്ച് കൊണ്ട് തമിഴ്‌നാട്ടിലേക്ക് പോകുന്ന റയിൽ പാത സഞ്ചാരികൾക്ക് ദൃശ്യമനോഹരമായ ഒരു യാത്രയാണ് നൽകുന്നത്.
പുനലൂരിനും ആര്യങ്കാവിനുമിടയിൽ മലതുരന്ന് ചെറുതും വലുതുമായ 5 തുരങ്കങ്ങൾ, ഒട്ടേറെ പാലങ്ങൾ, കഴുതുരുട്ടിയിൽ കൊല്ലം - തിരുമംഗലം ദേശീയപാതയ്ക്ക് (ദേശീയ പാത 208) സമാന്തരമായി കോട്ടവാതിലുകളുടെ സൗന്ദര്യവുമായി പതിമൂന്ന് കണ്ണറപ്പാലം , വനത്തിന്നിടയിലൂടെയുള്ള യാത്ര എന്നിവ യാത്രക്കാർക്ക് തീർത്തും ഹൃദ്യമായ അനുഭവമാണ്.
റയിൽ പാത വന്നതിനാൽ തമിഴ്‌നാടും കേരളവുമായുള്ള വാണിജ്യബന്ധം വൻ‌തോതിൽ മെച്ചപ്പെട്ടു.
ഇത് കൊല്ലത്തിന്റെ സമ്പത്ത് വ്യവസ്ഥയെ വൻ‌തോതിൽ സ്വാധീനിച്ചിട്ടുണ്ട്.
ആര്യങ്കാവ് തുരങ്കത്തിലൂടെ കടന്ന് വണ്ടി പുറത്തെത്തുന്നത് തമിഴ്നാട്ടിലേക്കാണ്.
ബ്രോഡ്‌ഗേജ്
1997-98ൽ തുടക്കമിട്ടതാണ് കൊല്ലം - ചെങ്കോട്ട ബ്രോഡ്‌ഗേജ് പാതയ്ക്കുള്ള നടപടികൾ.
കൊല്ലം - വിരുദനഗർ ബ്രോഡ്‌ഗേജ് വികസനത്തിന്റെ ഭാഗമായാണ് വിപുലീകരിച്ചത്.
151 കോടി രൂപയാണ നിർമ്മാണച്ചിലവ്.
ഇതിന്റെ ആദ്യഘട്ടമായി കൊല്ലം പുനലൂർ മീറ്റർ ഗേജ് സേവനം 2006ൽ അവസാനിപ്പിച്ചു പണികൾ ആരംഭിച്ചു.
മൂന്ന് കൊല്ലത്തിനു ശേഷം 2010 മേയ് 12ന് കൊല്ലം മുതൽ പുനലൂർ വരെയുള്ള 43.25 കിലോമീറ്റർ പാത ബ്രോഡ്‌ഗേജാക്കിമാറ്റി കമ്മീഷൻ ചെയ്തു.
രണ്ടാം ഘട്ടനിർമ്മാണത്തിന്റെ ഭാഗമായി നിലവിൽ പുനലൂർ - ചെങ്കോട്ട റയിൽ സേവനം വർഷങ്ങളായി നിർത്തിയിരിക്കുകയായിരുന്നു.
23 വലിയ പാലങ്ങൾ, 173 ചെറിയ പാലങ്ങൾ, 5 തുരങ്കങ്ങൾ, 5 മേൽ‌പ്പാലങ്ങൾ, 2 ലവൽക്രോസ്സ്, 8 റയിൽ‌വേസ്റ്റേഷൻ എന്നിവയടങ്ങിയതാണ് രണ്ടാം ഘട്ടനിർമ്മാണ പ്രവർത്തനങ്ങൾ.
2018 ഇൽ പാത പണി പൂർത്തിയായി ഉദ്ഘാടനം ചെയ്തു.
2024 ഫെബ്രുവരി മാസത്തിൽ ഇടമൺ ഭാഗത്തെ വൈദ്യുതീകരണം പൂർത്തിയായതോടെ കൊല്ലം ചെങ്കോട്ട റെയിൽ പാത പൂർണ്ണമായും വൈദ്യുതീകരിക്കപ്പെട്ടു കഴിഞ്ഞു.
ഇതോടെ ഈ മേഖലയിൽ വൈദ്യുതി ഉപയോഗിച്ച് സർവീസ് നടത്തുന്ന ട്രെയിനുകൾക്ക് സാധ്യത തുറന്നു.
തീവണ്ടിയാപ്പീസുകൾ കൊല്ലം കിളിക്കൊല്ലൂർ ചന്ദനത്തോപ്പ് കുണ്ടറ കുണ്ടറ ഈസ്റ്റ് എഴുകോൺ കൊട്ടാരക്കര കുര ആവണീശ്വരം പുനലൂർ ഇടമൺ ഒറ്റക്കൽ തെന്മല കഴുതുരുട്ടി ഹാൾട്ട് ഇടപ്പാളയം ആര്യങ്കാവ് ഭഗവതിപുരം ചെങ്കോട്ട അവലംബം